AIŠKINAMASIS RAŠTAS

Dėl Molėtų kultūros centro pakeistų nuostatų patvirtinimo

1. **Parengto tarybos sprendimo projekto tikslai ir uždaviniai:**

Tikslas – patvirtinti Molėtų kultūros centro pakeistus nuostatus, suderintus su aktualios redakcijos Lietuvos Respublikos kultūros centrų įstatymo nuostatomis.

2023 m. balandžio 1 d. įsigaliojo Lietuvos Respublikos kultūros centrų įstatymo nauja redakcija. Šiuo metu galiojančio Lietuvos Respublikos kultūros centrų įstatymo 11 straipsnio 1 dalies 1 punkte nustatyta, kad savivaldybės taryba steigia kultūros centrus, priima sprendimus dėl jų pabaigos ir pertvarkymo, tvirtina savivaldybių kultūros centrų veiklą reglamentuojančius teisės aktus ir planavimo dokumentus. To paties straipsnio 1 dalies 2 punkte numatyta, kad savivaldybės taryba, bendradarbiaudama su kultūros centrų bendruomene, nustato savivaldybių kultūros centrų veiklos prioritetus. Taip pat, įsigaliojus naujai Lietuvos Respublikos kultūros centrų įstatymo redakcijai, keitėsi savivaldybių kultūros centrų darbuotojų darbo santykių reglamentavimo ypatumai, kultūros centrų funkcijos bei savivaldybės institucijų kompetencija savivaldybių kultūros centrų veiklos valdymo srityje. Taip pat Lietuvos Respublikos kultūros ministro 2023 m. sausio 5 d. įsakymu Nr. ĮV-12 „Dėl kultūros ministro 2004 m. gruodžio 31 d. įsakymo Nr. ĮV-443 „Dėl kultūros centrų akreditavimo tvarkos aprašo patvirtinimo“ pripažinimo netekusiu galios“ buvo panaikinta kultūros centrų akreditavimo tvarka.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Šiuo sprendimu bus patvirtinti Molėtų kultūros centro pakeisti nuostatai, suderinti su aktualios redakcijos Lietuvos Respublikos kultūros centrų įstatymo nuostatomis.

1. **Lėšų poreikis ir jų šaltiniai:**

Nuostatų registravimo mokestis registrų centre.

**Kiti sprendimui priimti reikalingi pagrindimai, skaičiavimai ar paaiškinimai**